Viimasel Tartu volikogu istungil tõdesid mitmed volinikud, et linnavalitsuses käib linlastele seebiooperi etendamine stiilis GoBusi garantiikiri tuleb-ei tule.
GoBus Tartu regiooni juht Valter Keis kinnitas täna, et Swedbankist jõudis firma juhtkonnale positiivne teade garantiikirja taotluse rahuldamise kohta, kirjutas kalev.ee. „Linnavõim peab lihtsalt arvestama, et tulevad pühad ja aastavahetus ning asutused ei tööta. Tehnilise protseduuri teostamine võtab aega ning sellega tuleb arvestada. Igal juhul peame oma sõna ja jaanuari esimesel poolel on kiri linnavalitsuses. Keegi on lihtsalt huvitatud linnavõimu ja bussifirma pidevast vastasseisust,“ rääkis Keis.
GoBusi Tartu regiooni juhi sõnul kehtib olemasolev garantiikiri 10 miljoni krooni suuruses summas järgmise aasta 15. jaanuarini.